als_Latn dik_Latn sna_Latn
Para disa javësh, Apple realizoi përditësimin iOS 8.1.1. Sot kompania lëshoi një tjetër version të ri të sistemit të saj operativ për pajisjet mobile. iOS 8.1.2 vjen me disa rregullime të problemeve që shqetësonin përdoruesit e pajisjeve të Apple-it. Ka pasur raste, për shembull, kur fshiheshin gabimisht tingujt muzikor të pajisjes që ishin blerë nëpërmjet iTunes App Store. Fatmirësisht, kjo nuk do të ndodhë më me iOS 8.1.2.
Apple ka hapur edhe një faqe në internet posaçërisht për këtë rast. Ju mund të klikoni tek kjo faqe nga pajisja juaj iOS për të rikthyer tingujt muzikor të humbur. Përditësimi i iOS 8.1.2 ka madhësi rreth 30MB, varet se në cilën pajisje do ta instaloni. Ky përditësim i ri do të jetë në dispozicion për të gjitha pajisjet të cilat operojnë me iOS 8, duke përfshirë këtu : iPhone 4S, iPhone 5, iPhone 5C, iPhone 5S, iPhone 6, iPhone 6 Plus, iPad 2, iPad 3, iPad 4, iPad mini, iPad mini 2, iPad mini 3, iPad Air, iPad Air 2.
Apple lëshoi përditësimin iOS 8.1.1 më 17 nëntor. Kompania premtoi se ky përditësim do të sjellë rregullim të problemeve, rritje të stabilitetit dhe përmirësime në performancë për iPad 2 dhe iPhone 4s.
(Herë të lexuara: 259)
als_Latn als_Latn als_Latn als_Latn